b'\n_START_ARTICLE_\nD\xc5\xbeeimso Vebo kosminis teleskopas\n_START_PARAGRAPH_\nD\xc5\xbeeimso Vebo kosminis teleskopas (NGST teleskopas) yra didelis infraraudon\xc5\xb3j\xc5\xb3 spinduli\xc5\xb3 kosminis teleskopas, NASA buvo planuojamas paleisti 2019 m., ta\xc4\x8diau d\xc4\x97l technini\xc5\xb3 trukd\xc5\xbei\xc5\xb3 startas buvo atid\xc4\x97tas. Kosminio teleskopo paleidimo data numatyta 2021 m. kovo m\xc4\x97nes\xc4\xaf. _NEWLINE_D\xc5\xbeeimso Vebo kosminis teleskopas taip buvo pavadintas buvusio NASA administratoriaus garbei. NGST tur\xc4\x97s didel\xc4\xaf 6,5 metr\xc5\xb3 skersmens veidrod\xc4\xaf ir skyd\xc4\x85 nuo Saul\xc4\x97s, kurio dydis prilygsta teniso aik\xc5\xa1tel\xc4\x97s dyd\xc5\xbeiui. NGST bus i\xc5\xa1keltas \xc4\xaf orbit\xc4\x85, kuri yra ma\xc5\xbedaug 1,5 mln. km nuo \xc5\xbdem\xc4\x97s. _NEWLINE_\xc5\xa0iuo teleskopu planuojama tirti ankstyvojoje Visatoje susiformavusias pirm\xc4\x85sias \xc5\xbevaig\xc5\xbedes ir galaktikas. Teleskopo galimyb\xc4\x97s 3 kartus vir\xc5\xa1ys dabartinio Hablo kosminio teleskopo galimybes. NGST gal\xc4\x97s matyti kiaurai dulki\xc5\xb3 debesis. Tokiu b\xc5\xabdu bus \xc4\xafmanoma steb\xc4\x97ti \xc5\xbevaig\xc5\xbedes su besiformuojan\xc4\x8diomis planet\xc5\xb3 sistemomis, pana\xc5\xa1iomis \xc4\xaf m\xc5\xabs\xc5\xb3 Saul\xc4\x97s sistem\xc4\x85. NGST sudedamosios dalys kuriamos taip, kad gal\xc4\x97t\xc5\xb3 dirbti pirmiausia infraraudon\xc5\xb3j\xc5\xb3 spinduli\xc5\xb3 srityje, taip pat kai kuriomis s\xc4\x85lygomis \xe2\x88\x92 regimojoje srityje.'